=== Udenrigspolitiske aktivister ===
[[Kampagnen mod Atomvåben]] stillede i begyndelsen af 1960’erne spørgsmålstegn ved NATOs atomstrategi, ligesom [[Vietnam-bevægelsen]], der især rekrutterede unge med sympatier for venstrefløjen, gennem en række aktioner i perioden 1965-1973, satte fokus på de humanitære konsekvenser af [[Vietnamkrigen]]. De etablerede politikere fandt, at de unges aktioner var “revolutionsromantik” uden forankring i den samfundsmæssige virkelighed. <ref>{{Harvnb|Lidegaard|2011|p=319}}</ref>. [[PET]] overvågede flere af disse bevægelser ud fra en formodning om, at de planlagde [[vold]]elige konfrontationer i forbindelse med demonstrationer mod bl.a. den amerikanske [[ambassade]] <ref>[http://da.scribd.com/doc/16940054/PET-Bind-10-PETs-overvgning-af-protestbevgelser-19451989 PET-kommisionens rapport, bd. 10, s. 110f.]</ref> Det kom også til nogle konfrontationer, voldsomst under [[Verdensbanken]]s konference i København i 1970, hvor bl.a. bankens direktør, [[Robert McNamara]], der som tidligere amerikansk udenrigsminister i venstreorienterede kredse blev anset for at være en af de hovedansvarlige for Vietnamkrigen, var til stede. Derfor koordinerede demonstranterne deres aktioner.<ref>[http://da.scribd.com/doc/16940054/PET-Bind-10-PETs-overvgning-af-protestbevgelser-19451989 ''PET-kommisionens rapport, bd. 10'', s. 144]</ref>
Politik